Ο λόγος που το μπότοξ έχει γίνει τόσο δημοφιλές είναι το γεγονός ότι προλαμβάνει κι εξαφανίζει τις ρυτίδες, πως όμως το καταφέρνει αυτό; Το Botulinum όπως είπαμε και πριν προκαλεί την αλλαντίαση, μία πολύ θανατηφόρα ασθένεια. Η αιτία θανάτου από αλλαντίαση είναι η παράλυση του αναπνευστικού συστήματος, η οποία και προφανώς επιφέρει πλήρη αναπνευστική ανεπάρκεια. Το Botox λοιπόν εκμεταλλεύεται αυτή την ιδιότητα αυτού του Botulinum και της βοτουλινικής τοξίνης και την «δαμάζει» για να βοηθήσει τους ασθενείς να καταπολεμήσουν όσο καλύτερα και πιο αποτελεσματικά γίνεται τη γήρανση και τα σημάδια του χρόνου.
Με απλά λόγια, αν χορηγηθούν εξαιρετικά μικρές ποσότητες από το φάρμακο Botox σε συγκεκριμένα σημεία του προσώπου και όχι μόνο, μπορεί να παραλύσουν συγκεκριμένοι μικροί μύες και να σταματήσει η διαστολή τους, η οποία κι ευθύνεται για την δημιουργία ρυτίδων αλλά και την παρουσίαση του λεγόμενου «ποδιού της χήνας» και άλλων προβλημάτων στο πρόσωπο και όχι μόνο.
Αυτό λοιπόν που είναι σημαντικό να θυμάστε όσον αφορά τις θεραπείες botox είναι το γεγονός ότι είναι ένα απόλυτα ασφαλές φάρμακο το οποίο και αν χορηγηθεί στην κατάλληλη ποσότητα και στα κατάλληλα σημεία, μπορεί να αλλάξει προς το καλύτερο και μάλιστα πολύ εύκολα και γρήγορα το πρόσωπο μας. Εννοείται ότι η όλη διαδικασία απαιτεί μεγάλη ακρίβεια και ως εκ τούτου μπορεί να γίνει μόνο από κάποιον ειδικό και μάλιστα κατά προτίμηση και πολύ έμπειρο.
Γι’ αυτό και θα πρέπει πάντα να προτιμάτε έναν πλαστικό χειρουργό για το μπότοξ και όχι έναν αισθητικό, ο οποίος έχει αποκτήσει τις γνώσεις για την εν λόγω θεραπεία μέσα από αμφιβόλου ποιότητας σεμινάρια. Ο πλαστικός είναι αυτός που θα εγγυηθεί την απόλυτη επιτυχία της επέμβασης και το άρτιο τελικό αποτέλεσμα.